CELEX: 32005R0941
Language: lv
Date: 2005-05-30 00:00:00
Title: Padomes Regula (EK) Nr. 941/2005 (2005. gada 30. maijs), ar kuru groza Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu

22.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 159/1
            
         PADOMES REGULA (EK) Nr. 941/2005
   (2005. gada 30. maijs),
   ar kuru groza Regulu (EK) Nr. 1868/94, ar ko ievieš kvotu sistēmu attiecībā uz kartupeļu cietes ražošanu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regulas (EK) Nr. 1868/94 (2) 2. panta 1. punktā noteiktas kartupeļu cietes kvotas dalībvalstīm, kas to ražo, 2002./2003., 2003./2004. un 2004./2005. tirdzniecības gadam.
            
         
               (2)
            
            
               Saskaņā ar Regulas (EK) Nr. 1868/94 3. panta 2. punktu jāsadala turpmāko trīs gadu ražošanas kvotas starp dalībvalstīm, kas ražo cieti, pamatojoties uz Komisijas ziņojumu Padomei. Šajā nolūkā būtu jāņem vērā Kopējā lauksaimniecības politika un to dalībvalstu produkcija, kas Kopienai pievienojās 2004. gada 1. maijā. Gaidot pirmos rezultātus nozarē, uz ierobežotu divu gadu laikposmu būtu jāpagarina kvotas, kas bija spēkā 2004./2005. tirdzniecības gadā.
            
         
               (3)
            
            
               Dalībvalstīm, kas ražo cieti, būtu jāsadala savas kvotas divu gadu laikposmam starp visām cietes ražošanas rūpnīcām, pamatojoties uz kvotām, kas tika noteiktas 2004./2005. tirdzniecības gadam.
            
         
               (4)
            
            
               Cietes ražošanas rūpnīcu izmantotie apjomi papildus 2004./2005. tirdzniecības gada kvotai jāatņem no 2005./2006. tirdzniecības gada kvotas saskaņā ar Regulas (EK) Nr. 1868/94 6. panta 2. punktu.
            
         
               (5)
            
            
               Attiecīgi būtu jāgroza Regula (EK) Nr. 1868/94.
            
         
               (6)
            
            
               Eiropas Ekonomikas un sociālo lietu komiteja ir sniegusi savu atzinumu (3),
            
         IR PIEŅĒMUSI ŠO REGULU.
   1. pants
   Regulas (EK) Nr. 1868/94 2. un 3. pantu aizstāj ar šādu tekstu.
   
      “2. pants
      1.   Dalībvalstīm, kas ražo cieti, tiek noteiktas kartupeļu cietes kvotas 2005./2006. un 2006./2007. tirdzniecības gadam saskaņā ar pielikumu.
      2.   Katra dalībvalsts, kas ražo cieti un ir minēta pielikumā, sadala tai piešķirtās kvotas starp cietes ražošanas rūpnīcām to izmantošanai 2005./2006. un 2006./2007. tirdzniecības gadā, pamatojoties uz apakškvotām, kas pieejamas katrai cietes ražošanas rūpnīcai 2004./2005. gadā, otrās rindkopas piemērošanas gadījumā.
      Apakškvotas, kas pieejamas katrai cietes ražošanas rūpnīcai 2005./2006. tirdzniecības gadam, labo saskaņā ar 6. panta 2. punktu, lai ņemtu vērā jebkuru daudzumu, kas izmantots papildu kvotai 2004./2005. tirdzniecības gadā.
      3. pants
      1.   Ne vēlāk kā 2006. gada 30. septembrī Komisija Padomei iesniedz ziņojumu par kvotu noteikšanu Kopienā, kam pievienoti atbilstīgi priekšlikumi. Šajā ziņojumā ņem vērā iespējamos grozījumus attiecībā uz maksājumiem kartupeļu ražotājiem, kā arī cietes un kartupeļu cietes tirgus attīstību.
      2.   Ne vēlāk kā 2006. gada 31. decembrī Padome saskaņā ar Līguma 37. pantu lemj par Komisijas priekšlikumiem, pamatojoties uz 1. punktā minēto ziņojumu.
      3.   Ne vēlāk kā 2007. gada 31. janvārī dalībvalstis paziņo ieinteresētajām personām par nozarē pieņemtajiem sīki izstrādātajiem noteikumiem.”
   
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 30 maijā
      
         
            Padomes vārdā —
         
         
            priekšsēdētājs
         
         F. BODEN
      
   
   
      (1)  Atzinums sniegts 2005. gada 11. maijā (Oficiālajā Vēstnesī vēl nav publicēts).
   
      (2)  OV L 197, 30.7.1994., 4. lpp. Regulā jaunākie grozījumi izdarīti ar 2003. gada Pievienošanās aktu.
   
      (3)  Atzinums sniegts 2005. gada 9. martā (Oficiālajā Vēstnesī vēl nav publicēts).
   PIELIKUMS
   KVOTAS 2005./2006. UN 2006./2007. TIRDZNIECĪBAS GADAM
   
               (tonnas)
            
         
               Čehijas Republika
            
            
               33 660
            
         
               Dānija
            
            
               168 215
            
         
               Vācija
            
            
               656 298
            
         
               Igaunija
            
            
               250
            
         
               Spānija
            
            
               1 943
            
         
               Francija
            
            
               265 354
            
         
               Latvija
            
            
               5 778
            
         
               Lietuva
            
            
               1 211
            
         
               Nīderlande
            
            
               507 403
            
         
               Austrija
            
            
               47 691
            
         
               Polija
            
            
               144 985
            
         
               Slovākija
            
            
               729
            
         
               Somija
            
            
               53 178
            
         
               Zviedrija
            
            
               62 066
            
         
               Kopā
            
            
               1 948 761